PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2011/FH/3/1/041	Bratislava 10. októbra 2011	

Protimonopolný úrad Slovenskej republiky, odbor koncentrácií v správnom konaní 
č. 0023/OK/2011 začatom dňa 16. 08. 2011 na základe oznámenia koncentrácie podľa § 10 ods. 10 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov podnikateľa Archer Daniels Midland Nederland B.V., so sídlom Stationsstraat 76, 1541LJ Koog aan de Zaan, Holandsko prostredníctvom jeho splnomocneného zástupcu JUDr. Alexandra Césara, advokáta advokátskej kancelárie Baker & McKenzie, v.o.s., Klimentská 46, 110 02 Praha, Česká republika veci koncentrácie podnikateľov Archer Daniels Midland Nederland B.V., so sídlom Stationsstraat 76, 1541LJ Koog aan de Zaan, Holandsko a Elstar Oils S.A., so sídlom ul. Ogólna 1G, 82-300 Elblag, Poľsko (ďalej len „EO“).

r o z h o d o l

na základe § 22 ods. 1 písm. d) v spojení s § 12 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že s ú h l a s í s koncentráciou, ktorá má vzniknúť podľa § 9 ods. 1 písm. b) v spojení s § 9 ods. 4 písm. b) zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov na základe Zmluvy o kúpe akcií uzavretej 12. 08.2011 medzi BLAZITO LTD., so sídlom Aglantzias 15, 2108 Nikózia, Cyprus, pánom Stanisławem Janem Rosnowskim, ARCHER DANIELS MIDLAND NEDERLAND B.V. a ELSTAR OILS S.A. a verejnej ponuky na odkúpenie 100% akcií podnikateľa Elstar Oils S.A., so sídlom ul. Ogólna 1 G, 82-300 Elblag, Poľsko vyhlásenej dňa 16.08.2011 v dôsledku čoho podnikateľ Archer Daniels Midland Nederland B.V., so sídlom Stationsstraat 76, 1541LJ Koog aan de Zaan, Holandsko získa výlučnú kontrolu nad podnikom  podnikateľa Elstar Oils S.A., so sídlom ul. Ogólna 1 G, 82-300 Elblag, Poľsko. 

O d ô v o d n e n i e :

1)	Protimonopolnému úradu Slovenskej republiky, odboru koncentrácií (ďalej len „úrad“) bolo dňa 16.08.2011 faxom a následne 17.08.2011 listom zaevidovaným pod číslom 3211/2011 podnikateľom Archer Daniels Midland Nederland B.V., so sídlom Stationsstraat 76, 1541LJ Koog aan de Zaan, Holandsko  prostredníctvom splnomocneného právneho zástupcu Alexandra Césara, advokáta advokátskej kancelárie Baker & McKenzie, v.o.s., Klimentská 46, 110 02 Praha, Česká republika doručené oznámenie koncentrácie (ďalej len „Oznámenie koncentrácie“) podľa § 10 ods.  10 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“). 

2)	Podľa Oznámenia koncentrácie koncentrácia spočíva v získaní priamej kontroly podnikateľa Archer Daniels Midland Nederland B.V., so sídlom Stationsstraat 76, 1541LJ Koog aan de Zaan, Holandsko nad podnikom podnikateľa Elstar Oils S.A., so sídlom ul. Ogólna 1G, 82-300 Elblag, Poľsko na základe Zmluvy o kúpe akcií uzavretej 12. 08.2011 medzi BLAZITO LTD., so sídlom Aglantzias 15, 2108 Nikózia, Cyprus, pánom Stanisławem Janem Rosnowskim, ARCHER DANIELS MIDLAND NEDERLAND B.V. a ELSTAR OILS S.A. (ďalej len „Zmluva“) a zároveň v Oznámení koncentrácie účastník konania uviedol, že spoločnosť ADMN taktiež uskutoční verejnú ponuku na Varšavskej burze cenných papierov na zvyšné akcie spoločnosti Elstar Oils S.A., so sídlom ul. Ogólna 1G, 82-300 Elblag, Poľsko.  

3)	Na základe tohto oznámenia sa dňa 16.08.2011 podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“) začalo správne konanie vo veci predmetnej koncentrácie, ktorému bolo pridelené číslo správneho konania 0023/OK/2011, o čom úrad informoval oznamovateľov koncentrácie listom č. 3314/PMÚ SR/2011 zo dňa 24.08.2011. 

4)	Podľa § 9 ods. 7 zákona sa ustanovenia zákona týkajúce sa koncentrácie, okrem § 10 ods. 9, sa vzťahujú aj na zámer koncentrácie oznámený úradu podľa § 10 ods. 10 zákona.

5)	Vzhľadom na to, že Oznámenie koncentrácie neobsahovalo všetky náležitosti podľa § 10 ods. 12 zákona a vyhlášky Protimonopolného úradu Slovenskej republiky č. 204/2009 Z.z., ktorou sa ustanovujú podrobnosti o náležitostiach oznámenia koncentrácie (ďalej len „Vyhláška“), úrad listom č. 3314/PMÚ SR/2011, ktorý bol doručený dňa 01.09.2011 vyzval oznamovateľov koncentrácie na jeho doplnenie a taktiež ich upozornil, že lehota na vydanie rozhodnutia podľa § 11 zákona nezačala plynúť. Následne bolo Oznámenie koncentrácie doplnené podaním doručeným úradu dňa 30.08.2011 zaevidovaným pod číslom 3386/2011, podaním doručeným dňa 08.09.2011 zaevidovaným pod číslom 3487/2011, podaním doručeným úradu dňa 09.09.2011 zaevidovaným pod číslom 3504/2011, podaním doručeným úradu dňa 14.09.2011 zaevidovaným pod číslom 3563/2011, podaním doručeným úradu dňa 20.09.2011 zaevidovaným pod číslom 3625/2011.

6)	Po doplnení predmetného oznámenia koncentrácie podľa § 10 ods. 12 zákona a Vyhlášky vyššie uvedenými listami začala plynúť v súlade so znením § 11 zákona lehota 60 pracovných dní na vydanie rozhodnutia vo veci predmetnej koncentrácie, o čom úrad upovedomil účastníka konania listom číslo 3734/PMÚ SR/2011 zo dňa  28.09.2011.

7)	Správny poplatok podľa zákona č. 145/1995 Z.z. o správnych poplatkoch v znení neskorších predpisov (ďalej len „zákon o správnych poplatkoch“) vo výške 3 319 Eur  bol uhradený dňa 02.09.2011.

8)	Z podkladov a informácií, ktoré boli úradu predložené v predmetnom správnom konaní účastníkmi správneho konania vyplynuli nasledujúce skutočnosti:

Podnikatelia

9)	Podľa § 2 ods. 1 písm. a) zákona sa tento zákon vzťahuje na podnikateľov. Podľa § 3 ods. 2 zákona podnikateľom na účely tohto zákona je podnikateľ podľa osobitného predpisu (§ 2 Obchodného zákonníka), ďalej fyzická osoba a právnická osoba, ich združenia a združenia týchto združení, ak ide o ich činnosti a konania, ktoré súvisia alebo môžu súvisieť s hospodárskou súťažou bez ohľadu na to, či tieto činnosti a konania sú alebo nie sú zamerané na dosahovanie zisku.

10)	Spoločnosť Archer Daniels Midland Nederland B.V., so sídlom Stationsstraat 76, 1541LJ Koog aan de Zaan, Holandsko (ďalej len „ADMN“) je zapísaná pod spisovým číslom 24276456 v obchodnom registri Obchodnej komory v Amsterdame, Holandsko ako spoločnosť s ručením obmedzeným. ADMN je holdingová spoločnosť, ktorá nevykonáva žiadnu podnikateľskú činnosť.

Podľa oznamovateľa koncentrácie je ADMN súčasťou skupiny (ďalej len „Skupina ADM“), ktorej základnou materskou spoločnosťou je Archer Daniels Midland Company (ďalej len „ADM“), americká verejná obchodná spoločnosť zapísaná v obchodnom registri štátu Delaware. Skupina ADM sa zaoberá spracúvaním olejnatých semien, kukurice, pšenice, kakaa a ostatných poľnohospodárskych komodít a je výrobcom rastlinného oleja a proteínového šrotu, kukuričných sladidiel, múky, bionafty, etanolu, kakaového prášku, čokolády a iných potravín s pridanou hodnotou a zložiek krmív. Skupina ADM má zároveň rozsiahlu sieť obilných síl a prepravných kapacít na zaobstarávanie, skladovanie, čistenie a prepravu poľnohospodárskych komodít, ako napríklad olejnatých semien, kukurice, pšenice, ciroku, ovsu a jačmeňa, ako aj spracovaných poľnohospodárskych komodít.

11)	Z Oznámenia koncentrácie vyplýva, že Skupina ADM nemá na území Slovenskej republiky dcérsku spoločnosť, na území Slovenskej republiky pôsobí v oblasti dodávok rastlinných tukov, pričom predaj na území Slovenskej republiky sa uskutočňuje prostredníctvom dovozu.

12)	Z vyššie uvedených skutočností vyplýva, že ADMN je právnickou osobou, ktorej činnosti a konania súvisia s hospodárskou súťažou, a teda je podnikateľom v zmysle § 3 ods. 2 zákona, na ktorého sa zákon vzťahuje podľa § 2 ods. 1 písm. a) zákona.

13)	Spoločnosť Elstar Oils S.A., so sídlom ul. Ogólna 1G, 82-300 Elblag, Poľsko (ďalej len „EO“) je akciová spoločnosť založená podľa zákonov Poľska. 

14)	EO je členom kapitálovej skupiny, ktorej hlavnou spoločnosťou je EO („skupina EO“). [...................................................................................................................................................................................................................................................................] – [...] - Obchodné tajomstvo účastníka konania – opis majetkovej štruktúry pred koncentráciou

15)	Spoločnosť EO je kótová na hlavnom trhu Burzy cenných papierov vo Varšave a je zatriedená v potravinárskom sektore. Jadrom činnosti spoločnosti EO je výroba a predaj rafinovaných rastlinných olejov, tukov a bionafty. Skupina EO nevykonáva žiadnu činnosť v oblasti služieb. EO vlastní dve poľské 100% dcérske spoločnosti spoločnosť Biopaliwa S.A a Elfood Trade Sp. z o.o. Hlavnou činnosťou spoločnosti Biopaliwa S.A. je výroba a predaj bionafty. Spoločnosť Elfood Trade Sp. z o.o. bola založená v roku 2010. Nie je aktívna.

16)	Skupina EO nemá na území Slovenskej republiky žiadnu dcérsku spoločnosť. Na území Slovenskej republiky pôsobí EO v oblasti dodávok rastlinných tukov, pričom predaj na území Slovenskej republiky sa uskutočňuje prostredníctvom dovozu.

17)	Z vyššie uvedených skutočností vyplýva, že EO je právnickou osobou, ktorej činnosti a konania súvisia s hospodárskou súťažou, a teda je podnikateľom v zmysle § 3 ods. 2 zákona, na ktorého sa zákon vzťahuje podľa § 2 ods. 1 písm. a) zákona.

Forma koncentrácie

18)	Podľa § 9 ods. 1 zákona koncentrácia je proces ekonomického spájania podnikateľov, ktorým je
a)	zlúčenie alebo splynutie dvoch alebo viacerých samostatných   podnikateľov, alebo
b)	získanie priamej alebo nepriamej kontroly jedným podnikateľom alebo viacerými podnikateľmi nad podnikom alebo nad časťou podniku iného podnikateľa alebo podnikateľov.

Kontrolou sa podľa § 9 ods. 4 zákona rozumie možnosť vykonávať rozhodujúci vplyv na činnosť podnikateľa, najmä prostredníctvom 
a)  vlastníckych alebo iných práv k podniku alebo k jeho časti, 
b)  práv, zmlúv alebo na základe iných skutočností, ktoré umožňujú vykonávať rozhodujúci vplyv na zloženie, hlasovanie alebo rozhodovanie orgánov podnikateľa.

19)	Úrad z Oznámenia koncentrácie po jeho doplnení vyššie uvedenými podaniami zistil, že dňa 12.08.2011 bola uzavretá Zmluva, zo znenia ktorej vyplýva záväzok podnikateľa ADMN kúpiť od predávajúceho [.....] % akcií spoločnosti EO za podmienok Zmluvy a predávajúci sa ňou zaväzuje predať a previesť na kupujúceho [.....] % akcií spoločnosti EO, pričom tento predaj bude prebiehať za podmienok Zmluvy na základe prijatia verejnej ponuky predávajúcim na Varšavskej burze cenných papierov, ktorú kupujúci vyhlási podľa poľského zákona o verejnej ponuke, podmienkach upravujúcich zavedenie finančných nástrojov do regulovaného obchodovania a verejných spoločnostiach zo dňa 29. júla 2005 (zbierka zákonov 2009, č. 185, zväzok 1439 v platnom znení). [...] – Obchodné tajomstvo účastníka konania – výška podielu, ktorý sa zaväzuje kúpiť ADMN od predávajúceho 

20)	Z oznámenia zároveň úrad zistil, že po podpísaní Zmluvy, podnikateľ ADMN dňa 16.08.2011 vyhlásil verejnú ponuku na odkúpenie 100% akcií podnikateľa EO a svoj úmysel oznámil poľskému Úradu pre finančné služby. Zároveň úrad zistil, že aj podľa Zmluvy aj podľa podmienok vyhlásenej verejnej ponuky je podmienkou ukončenia verejnej ponuky okrem iného, že podnikateľ ADMN nadobudne aspoň [...] % akcií a hlasovacích práv v spoločnosti EO. Ďalej je odkúpenie akcií podmienené získaním súhlasu úradov pre hospodársku súťaž, vrátane úradu. [...] – Obchodné tajomstvo účastníka konania podmienka uskutočnenia verejnej ponuky 

21)	Úrad tiež zistil, že ponuka platí záväzne 70 dní odo dňa začiatku úpisu a môže byť predĺžená až do 120 dní. 

22)	Z Oznámenia koncentrácie ďalej vyplýva, že pred uzatvorením Zmluvy a pred vyhlásením verejnej ponuky vykonával nad podnikom podnikateľa EO kontrolu Stanisłav Rosnovski.

23)	Vychádzajúc z Oznámenia koncentrácie spolu s jeho doplnením, úrad po preskúmaní podkladovej dokumentácie zistil, že po nadobudnutí všetkých alebo aspoň [...] % akcií spoločnosti EO bude môcť podnikateľ ADMN vykonávať výlučnú kontrolu nad podnikom podnikateľa EO. [...] – Obchodné tajomstvo účastníka konania podmienka uskutočnenia verejnej ponuky 

24)	Ako vyplýva z doplnenia Oznámenia koncentrácie doručeného faxom dňa 14.09.2011 a potvrdeného listom dňa 16.09.2011, zaevidovaného pod číslom 3563/2011 vyššie uvedená ponuka na prevzatie má podporu predstavenstiev a dozorných rád účastníkov koncentrácie.

25)	V predmetnom prípade sa teda jedná o koncentráciu podľa § 9 ods. 1 písm. b) v spojení s § 9 ods. 4 písm. b) zákona spočívajúcu v získaní výlučnej kontroly podnikateľom ADMN nad podnikom podnikateľa EO na základe Zmluvy a verejnej ponuky na odkúpenie 100% akcií podnikateľa EO vyhlásenej dňa 16.08.2011.

Účastníci koncentrácie

26)	Podľa § 25 ods. 3 písm. d) zákona účastníkom konania v prípade koncentrácie ktorá vznikla získaním priamej alebo nepriamej kontroly jedným podnikateľom alebo viacerými podnikateľmi nad podnikom alebo nad časťou podniku iného podnikateľa alebo podnikateľov je podnikateľ alebo podnikatelia, ktorí získavajú priamu alebo nepriamu kontrolu nad podnikom alebo nad časťou podniku iného podnikateľa alebo podnikateľov. Úrad teda zistil, že účastníkom správneho konania je  podnikateľ ADMN. 

27)	Zároveň úrad zistil, že účastníkmi koncentrácie je podnikateľ ADMN, ako podnikateľ, ktorý získava kontrolu nad podnikom podnikateľa EO a podnikateľ EO, nad ktorým sa kontrola získava.

Koncentrácia podliehajúca kontrole úradu

28)	Podľa § 10 ods. 1 zákona koncentrácia podlieha kontrole úradu, ak
a) spoločný celosvetový celkový obrat účastníkov koncentrácie za uzavreté účtovné obdobie predchádzajúce vzniku koncentrácie je najmenej 46 000 000 eur a aspoň dvaja účastníci koncentrácie dosiahli v Slovenskej republike celkový obrat každý najmenej 14 000 000 eur za uzavreté účtovné obdobie predchádzajúce vzniku koncentrácie alebo
b) aspoň jeden z účastníkov koncentrácie dosiahol v Slovenskej republike celkový obrat najmenej 19 000 000 eur za uzavreté účtovné obdobie predchádzajúce vzniku koncentrácie a aspoň jeden ďalší účastník koncentrácie dosiahol celosvetový celkový obrat najmenej 46 000 000 eur za uzavreté účtovné obdobie predchádzajúce vzniku koncentrácie.

29)	Podľa § 10 ods. 2 zákona celkový obrat účastníka koncentrácie je súčet obratov
a)	účastníka koncentrácie,
b)	podnikateľov, v ktorých účastník koncentrácie priamo alebo nepriamo
1.	má podiel na základnom imaní vyšší ako polovicu,
2.	má právo vykonávať viac ako polovicu hlasovacích práv,
3.	má právo vymenovať viac ako polovicu členov orgánov  podnikateľa alebo
4.	má právo riadiť jeho podnik,
c)	podnikateľov, ktorí majú práva uvedené v písmene b) v podniku účastníka koncentrácie,
d)	podnikateľov, v ktorých majú podnikatelia uvedení v písmene c) práva uvedené v písmene b),
e)	podnikateľov, v ktorých dvaja alebo viacerí podnikatelia uvedení            v písmenách a) až d) majú spoločne práva uvedené v písmene b).

30)	Pri výpočte celkových obratov účastníkov koncentrácie sa uplatňuje znenie § 10 ods. 3 až 8 zákona v spojení s vyhláškou Protimonopolného úradu Slovenskej republiky č. 269/2004 Z. z., ktorou sa ustanovujú podrobnosti o výpočte obratu.

31)	Vychádzajúc z podkladov predložených v oznámení koncentrácie úrad zistil, že predmetná koncentrácia podlieha kontrole úradu podľa § 10 ods. 1 písm. b) zákona. Vzhľadom na to, že účastníci konania označili výšku celkových obratov účastníkov koncentrácie za predmet ich obchodného tajomstva, úrad tieto údaje, ktoré sú súčasťou spisového materiálu vedeného v predmetnom správnom konaní, v rozhodnutí neuvádza.

Relevantné trhy

32)	Podľa § 3 ods. 3 zákona relevantný trh je priestorový a časový súbeh ponuky a dopytu takých tovarov, ktoré sú na uspokojenie určitých potrieb z hľadiska užívateľa zhodné alebo vzájomne zastupiteľné. Podľa § 3 ods. 4 zákona tovarový relevantný trh zahŕňa zhodné alebo vzájomne zastupiteľné tovary schopné uspokojiť určitú potrebu užívateľov. Podľa § 3 ods. 5 zákona vzájomne zastupiteľné tovary sú tovary, ktoré sú zastupiteľné najmä z hľadiska ich fyzikálnych a technických charakteristík, ceny a účelu použitia.

33)	Ako je uvedené vyššie ADMN je súčasťou Skupiny ADM. Skupina ADM sa zaoberá spracúvaním olejnatých semien, kukurice, pšenice, kakaa a ostatných poľnohospodárskych komodít a je výrobcom rastlinného oleja a proteínového šrotu, kukuričných sladidiel, múky, bionafty, etanolu, kakaového prášku, čokolády a iných zložiek krmív a potravín s pridanou hodnotou. Skupina ADM má zároveň rozsiahlu sieť obilných síl a prepravných kapacít na zaobstarávanie, skladovanie, čistenie a prepravu poľnohospodárskych komodít, ako napríklad olejnatých semien, kukurice, pšenice, ciroku, ovsu a jačmeňa, ako aj spracovaných poľnohospodárskych komodít. Skupina ADM má globálne pôsobenie.

Ako vyplýva z Oznámenia koncentrácie činnosti Skupiny ADM sa rozdeľujú do troch hlavných segmentov: 
•	Spracovanie olejnatých semien 
•	Spracovanie kukurice 
•	Poľnohospodárske služby. 

34)	Segment spracovania olejnatých semien podľa oznamovateľa zahŕňa činnosť spojenú s prípravou, obchodovaním, šrotovaním a ďalším spracovaním olejnatých semien na rastlinné oleje a proteínový šrot. V rámci segmentu spracovania olejnatých semien sa predovšetkým vyrába a obchoduje s produktmi olejnatých semien ako so zložkami potravy, krmiva, energie a priemyselných produktov iných odvetví. Surový rastlinný olej sa predáva vo svojej pôvodnej forme alebo sa ďalej spracúva rafináciou, zmiešavaním, odfarbovaním a dezodorizáciou na potravinové výrobky. Čiastočne rafinovaný olej sa používa na výrobu bionafty alebo sa predáva iným výrobcom na použitie do chemikálií, farbív alebo iných priemyselných výrobkov. Proteínová múka z olejnatých semien sa hlavne predáva tretím stranám na použitie ako zložka krmív pre dobytok a hydinu na komerčné účely. 

35)	V Oznámení koncentrácie sa uvádza, že v rámci segmentu spracovania kukurice ide o mokré a suché mletie kukurice, primárne v Spojených štátoch, ktoré je spojené s jeho výrobou zložiek používaných v potravinárskom a nápojovom priemysle vrátane sirupu, škrobu, glukózy, dextrózy a sladidiel. Dextróza sa taktiež používa ako surovina pre operácie v oblasti bioproduktov. Krmivo z kukuričného lepku a kukuričný šrot, ako aj liehovarské mláto sa používajú ako zložky krmiva pre zvieratá. Kukuričné klíčky, vedľajší produkt mokrého mletia, sa ako olejnaté semená ďalej spracúvajú na rastlinný olej a proteínový šrot. 
 
V rámci segmentu  spracovania kukurice sa fermentáciou dextrózy vyrába alkohol, aminokyseliny a iné špeciálne zložky potravín a krmív pre zvieratá. Skupina vyrába etyl alkohol v nápojovej kvalite alebo na priemyselné použitie ako etanol. Etanol zvyšuje oktán v benzíne a používa sa ako prídavok a okysličovadlo. Aminokyseliny, ako napríklad lyzín a treonín, sú dôležitými látkami, ktoré sa používajú v krmivách pre ošípané na získanie chudšieho mäsa zvierat a v krmivách pre hydinu na zvýšenie rýchlosti a efektívnosti produkcie hydiny. Segment spracovania kukurice taktiež fermentáciou  vyrába astaxantín, produkt používaný v akvakultúre na zlepšenie sfarbenia rybieho mäsa. V rámci segmentu spracovania kukurice sa vyrába kyselina citrónová, kyselina mliečna, laktáty, sorbitol, xantánová guma a glykoly, ktoré sa používajú v rozličných potravinových a priemyselných produktoch. Do segmentu spracovania kukurice patrí činnosť spojená s operáciami spoločnosti zameranými na brazílsku cukrovú trstinu, zariadenia pre propylénglykol a etylénglykol a investície do obnoviteľných plastov.

36)	V rámci segmentu poľnohospodárskych služieb sa využíva sieť obilných síl a prepravných kapacít skupiny na nákup, skladovanie, čistenie a prepravu poľnohospodárskych komodít, ako napríklad olejnatých semien, kukurice, pšenice, ciroku, ovsa, ryže a jačmeňa, a odpredáva tieto komodity primárne ako zložky potravín a krmiva a ako suroviny pre poľnohospodársko-spracovateľský priemysel. Zabezpečovanie dodávok zrna poľnohospodárskymi službami a prepravná sieť poskytuje pre operácie poľnohospodárskeho spracovania a zákazníkov skupiny spoľahlivé a efektívne služby. Kapacity prepravnej siete poľnohospodárskych služieb zahŕňajú služby pozemnej, železničnej, riečnej a morskej nákladnej prepravy. Do segmentu poľnohospodárskych služieb taktiež patria aktivity týkajúce sa zaobstarávania, spracovania a distribúcie jedlej fazule, ako aj spracovania a distribúcie prikrmovacích krmív a produktov pre zdravie zvierat a výživových produktov.

37)	Medzi ďalšie obchodné činnosti skupiny ADM patrí spracovateľská činnosť spojená so spracovaním poľnohospodárskych komodít na produkty potravinových zložiek, ako napríklad pšenicu na pšeničnú múku a kakao na čokoládové a kakaové výrobky. Skupina ADM taktiež vyvíja aktivity vo finančnej oblasti, ktoré sa týkajú bankovníctva, kaptívneho poistenia, investícií do fondov private equity, obchodovania s cennými papiermi a zdieľa výsledky svojej investície metódou vlastného imania v spoločnosti Gruma S.A.B. de C.V.

38)	Ako je uvedené vyššie, EO je členom Skupiny EO. Jadrom činnosti spoločnosti EO je výroba a predaj rafinovaných rastlinných olejov, tukov a bionafty. Skupina EO nevykonáva žiadnu činnosť v oblasti služieb. 

39)	EO vlastní dve poľské 100% dcérske spoločnosti spoločnosť Biopaliwa S.A a Elfood Trade Sp. z o.o. Hlavnou činnosťou spoločnosti Biopaliwa S.A. je výroba a predaj bionafty. Spoločnosť Elfood Trade Sp. z o.o. bola založená v roku 2010. Nie je aktívna.

40)	Ani Skupina EO, ani Skupina ADM nemá na území Slovenskej republiky žiadnu dcérsku spoločnosť. Na území Slovenskej republiky podľa oznamovateľa pôsobia obaja účastníci koncentrácie iba v oblasti dodávok rastlinných tukov, pričom predaj na území Slovenskej republiky uskutočňujú prostredníctvom dovozu.

Oblasť dodávok rastlinných tukov v rozsahu EHP alebo regionálneho trhu 

41)	Z Oznámenia koncentrácie vyplýva, že olejnaté semená sa šrotujú na výrobu surového rastlinného oleja, ktorý sa následne môže rafinovať. Rafinovaný rastlinný olej sa môže spracovať na tuky. A to, „biele“ tuky používané najmä na varenie, pečenie, prípravu múčnikov a plytké vyprážanie, zatiaľ čo „žlté“ tuky sa používajú najmä na prípravu nátierok, ako napr. margarínu. Keďže spracovanie (predovšetkým pomocou votátora), balenie a suroviny potrebné na výrobu týchto produktov sú veľmi podobné a vykonávajú ich všetci hlavní výrobcovia tukov, spoločnosti môžu ľahko meniť a menia výrobu bielych a žltých tukov. Z dôvodu tejto zastupiteľnosti na strane ponuky preto podľa oznamovateľa koncentrácie biele a žlté tuky v súlade s predchádzajúcimi rozhodnutiami Európskej komisie a taktiež rozhodnutiami Protimonopolného úradu SR  považujú za trh jedného produktu. 

42)	Vzhľadom na to, že tak ako je uvedené nižšie, posudzovanou koncentráciou nedochádza v Slovenskej republike k zmenám podmienok hospodárskej súťaže v tejto oblasti, nebolo na posúdenie predmetnej koncentrácie potrebné presnejšie definovať tovarový relevantný trh vzťahujúci sa na vyššie uvedenú oblasť a otázka presného vymedzenia tovarového trhu mohla zostať otvorená. 

43)	Zároveň oznamovateľ koncentrácie v Oznámení koncentrácie uvádza, že relevantný trh pre predaj rastlinných tukov je trh EHP. Skupina ADM napríklad zo svojho závodu v Nemecku uskutočňuje predaj tukov vo všetkých 27 štátoch Európskej únie a v mnohých iných krajinách aj mimo Európskej únie. Pri vymedzení účastník konania vychádzal z rozhodnutia Európskej komisie. Zároveň účastník konania predložil informácie na užšie vymedzenom geografickom trhu Slovenskej republiky a jej susedných štátov. 

44)	Vzhľadom na závery uvedené v tomto rozhodnutí úrad ponechal pre účely tohto prípadu presnú definíciu priestorového relevantného trhu otvorenú a v ďalšej časti sa zaoberal skúmaním dopadov posudzovanej koncentrácie v oblasti dodávok rastlinných tukov vo vymedzenej oblasti na území Slovenskej republiky a jej susedných štátov. 

45)	V Oznámení koncentrácie účastník konania ďalej uviedol oblasti, na ktorých sú skupina ADM a skupina EO aktívne v nadväznosti na dodávanie tukov. Ako však uvádza účastník konania nadväzujúci trh, na ktorom by obidve skupiny, ADM aj EO, uskutočňovali predaj na Slovensku neexistuje.

Jedlé oleje 

46)	Jedlý rastlinný olej sa vyrába spracovaním olejnatých semien. Najdôležitejšími olejnatými semenami, ktoré sa spracovávajú v Európskej únii, sú repkové semeno, slnečnicové semeno a sójové bôby. Účastník konania v Oznámení koncentrácie uvádza, že pre účely tejto notifikácie keď používa pojem “olejnaté semená”, ide o repkové semeno, slnečnicové semeno a sójové bôby ako olejnaté semená. V Oznámení koncentrácie sa uvádza, že po rafinácii sa surový olej používa ďalej rôznymi spôsobmi – od výroby fľaškových olejov alebo sa predávajú vo veľkom na ďalšie spracovanie. Okrem toho sa tropické oleje používané pre tukové produkty (ako napríklad margarín a nátierky) môžu spracúvať samostatne alebo v spojení s olejnatými semenami. Podľa účastníka konania existujú rozličné fázy spracovania a distribúcie jedlého rastlinného oleja:

•	olejnaté semená sa šrotujú na získanie surového rastlinného oleja. Vedľajším produktom procesu šrotovania je repkový šrot, ktorá sa skladá zo zvyškov semien po šrotovaní a extrakcii oleja;
•	surový rastlinný olej sa potom neutralizuje, rafinuje alebo ďalej spracováva. Neutralizovaný rastlinný olej sa potom používa na výrobu bionafty. Vedľajším produktom výroby bionafty je glycerín;
•	rafinovaný rastlinný olej sa môže dodávať ako rafinovaný rastlinný olej vo veľkom (ďalším predajcom, baliarňam alebo veľkým priemyselným zákazníkom vrátane výrobcov potravín); alebo balený/fľaškový (na dodávanie poskytovateľom cateringových služieb alebo reštauráciám, či maloobchodom); 
•	rafinovaný rastlinný olej sa môže ďalej rafinovať a spracovať spolu s rozličnými tropickými olejmi (v niektorých prípadoch) na tukové produkty pre rôznych zákazníkov (napríklad poskytovateľom cateringových služieb alebo reštauráciám, či maloobchodom a výrobcom potravín).

47)	Celý rad rôznych druhov semien sa dá použiť na výrobu rafinovaného rastlinného oleja vrátane slnečnicového, sójového, repkového, palmového, oleja z palmových jadier a kokosového oleja. Podľa účastníka konania sú rafinéri podľa zmien v dopyte zvyčajne schopní meniť, a aj menia, výrobu z jedného druhu semena alebo oleja na výrobu z ďalšieho druhu v rámci relatívne krátkeho času a s relatívne zanedbateľnými úpravami strojov. Charakteristické znaky jednotlivých druhov olejnatých semien sú podobné a krížová cenová elasticita je vysoká.

48)	V Oznámení koncentrácie účastník konania ďalej uviedol, že podľa predchádzajúcich rozhodnutí Európskej komisie a ostatných orgánov môžeme pre jedlé rastlinné oleje rozlišovať tieto hlavné produktové segmenty: 
 
(i) oblasť dodávok surových rastlinných olejov v rozsahu EHP  

Účastník konania v súlade s predchádzajúcimi rozhodnutiami Európskej Komisie v Oznámení koncentrácie uviedol, že surové rastlinné oleje je vhodné identifikovať ako jeden trh. Nie je potrebné rozlišovať medzi hlavnými druhmi rastlinných olejov, keďže všetky hlavné druhy surových semien sa môžu šrotovať a rafinovať na to isté následné použitie a ďalšie spracovanie.
 
V súlade s predchádzajúcimi rozhodnutiami Európskej Komisie je podľa účastníka konania relevantný geografický trh pre surové rastlinné oleje aspoň v rozsahu EHP a je pravdepodobné, že bude širší.
 
Skupina ADM, ako aj skupina EO vyrábajú surový olej. Avšak len skupina ADM predáva surový olej aj tretím stranám, pričom EO používa celú svoju produkciu surového oleja na výrobu bionafty. EO nepredáva surový olej tretím stranám. 

Vzhľadom na to, že tak ako je uvedené nižšie, posudzovanou koncentráciou nedochádza v Slovenskej republike k zmenám podmienok hospodárskej súťaže v tejto oblasti, nebolo na posúdenie predmetnej koncentrácie potrebné presnejšie definovať tovarový relevantný trh vzťahujúci sa na vyššie uvedenú oblasť a otázka presného vymedzenia tovarového trhu mohla zostať otvorená. 

Vzhľadom na závery uvedené v tomto rozhodnutí úrad ponechal pre účely tohto prípadu presnú definíciu priestorového relevantného trhu otvorenú a v ďalšej časti sa zaoberal skúmaním dopadov posudzovanej koncentrácie v oblasti dodávok surových rastlinných olejov v rozsahu EHP. 

(ii) oblasť dodávok rafinovaných olejov vo veľkom v rozsahu EHP  

Podľa účastníka konania v predchádzajúcich prípadoch Európska komisia rozlišovala medzi predajom rafinovaného rastlinného oleja vo veľkom a baleného rafinovaného rastlinného oleja (t.j. olej konzervovaný v plechovke, fľaškový rafinovaný rastlinný olej). 

S rafinovaným rastlinným olejom vo veľkom sa obchoduje medzinárodne. Ceny a hlavní konkurenti sú podľa účastníka konania naprieč celým EHP rovnakí. Nákupcovia vo veľkom vyhľadávajú cenové ponuky na rafinovaný rastlinný olej na základe ceny na komoditnom trhu pre surový rastlinný olej (prvotný produkt), ku ktorej sa pripočítava marža na odzrkadlenie pridanej hodnoty získanej rafináciou. Nákupcovia sú citliví na cenové rozdiely a rýchlo reagujú v prípade regionálnych cenových rozdielov a využívajú ďalších predajcov/špekulácie na burze. Existuje taktiež významný cezhraničný obchod s rafinovaným rastlinným olejom. V Oznámení koncentrácie sa tiež uvádza, že náklady na dopravu sú nízke. Tieto prípady podľa účastníka konania zodpovedajúcim spôsobom naznačili, že trh rafinovaného rastlinného oleja predávaného vo veľkom má minimálne rozsah EHP.  

Vzhľadom na to, že tak ako je uvedené nižšie, posudzovanou koncentráciou nedochádza v Slovenskej republike k zmenám podmienok hospodárskej súťaže v tejto oblasti, nebolo na posúdenie predmetnej koncentrácie potrebné presnejšie definovať tovarový relevantný trh vzťahujúci sa na vyššie uvedenú oblasť a otázka presného vymedzenia tovarového trhu mohla zostať otvorená. 

Vzhľadom na závery uvedené v tomto rozhodnutí úrad ponechal pre účely tohto prípadu presnú definíciu priestorového relevantného trhu otvorenú a v ďalšej časti sa zaoberal skúmaním dopadov posudzovanej koncentrácie v oblasti dodávok rafinovaných olejov vo veľkom v rozsahu EHP. 

iii) oblasť dodávok balených rafinovaných olejov a) maloobchodom a b) zákazníkom poskytujúcim stravovacie služby v rozsahu EHP alebo regionálneho trhu 

Po rafinácii a zmiešavaní sa rafinovaný rastlinný olej vo veľkom môže buď potrubím alebo cisternou prepraviť na ďalšie spracovanie (votátorom), alebo naplniť do konzerv či fliaš na maloobchodný predaj.
 
V súlade s predchádzajúcimi rozhodnutiami Európskej Komisie sa podľa účastníka konania balený rafinovaný rastlinný olej považuje za samostatný trh vo vzťahu ku rafinovanému oleju vo veľkom a môže sa taktiež ďalej určiť na predaj pre sektor stravovacích služieb (tzv. HoReCa – sektor hotelov, reštaurácií a stravovacích zariadení, t.j. catering, reštaurácie)  a pre maloobchod (napr. supermarkety, obchody so zmiešaným tovarom) .  

Ako vyplýva z rozhodnutí Európskej Komisie, medzi týmito sektormi existujú rozdiely týkajúce sa úrovne služieb, ktoré sa obyčajne očakávajú, a v používaní rozdielnych veľkostí a tvarov balení. 

V predchádzajúcich  prípadoch tiež existovala tendencia definovať regionálny alebo národný trh dodávok balených jedlých rafinovaných olejov pre maloobchodných zákazníkov na základe vzdialenosti (do 300 – 500 km) dodávateľov od zákazníkov.

Aj keď sa účastníci domnievajú, že trh dodávok balených rafinovaných olejov – ktorémukoľvek segmentu zákazníkov – je aspoň v rozsahu EHP, poskytli úradu údaje o možnom nimi navrhovanom najužšom regionálnom trhu (Poľsko, Nemecko, Česká republika, Slovenská republika, Rakúsko Lotyšsko, Litva, Estónsko). EO nepredáva balený rafinovaný olej na Slovensku.

Vzhľadom na to, že tak ako je uvedené nižšie, posudzovanou koncentráciou nedochádza v Slovenskej republike k zmenám podmienok hospodárskej súťaže v tejto oblasti, nebolo na posúdenie predmetnej koncentrácie potrebné presnejšie definovať tovarový relevantný trh vzťahujúci sa na vyššie uvedenú oblasť a otázka presného vymedzenia tovarového trhu mohla zostať otvorená. 

Vzhľadom na závery uvedené v tomto rozhodnutí úrad ponechal pre účely tohto prípadu presnú definíciu priestorového relevantného trhu otvorenú a v ďalšej časti sa zaoberal skúmaním dopadov posudzovanej koncentrácie vo vyššie uvedenej oblasti na regionálnom trhu (Poľsko, Nemecko, Česká republika, Slovenská republika, Rakúsko Lotyšsko, Litva, Estónsko). 

49)	Vo vzťahu k trhom uvedeným v Oznámení koncentrácie podľa § 5 ods. 1 písm. a) bod 3) Vyhlášky účastník konania uviedol, že prekrývanie aktivít skupiny ADM na trhu, ktorý úzko súvisí s relevantným komoditným trhom na Slovensku, neexistuje. Zároveň účastník konania uvádza, že skupina ADM je aktívna na trhu, ktorý pokrýva územie Slovenska, ale bez toho, aby sa jej aktivity prekrývali s aktivitami skupiny EO na Slovensku. EO teda nie je aktívna ani v jednej z nižšie uvedených oblastí na Slovensku. 
Ide o tieto oblasti:

(i) dodávky bionafty v rozsahu EHP alebo regionálného trhu 

Ako sa uvádza v Oznámení koncentrácie bionafta je alternatívne palivo pochádzajúce z ďalšieho spracovania rastlinného oleja, použitého stolného oleja alebo živočíšnych tukov. Výrobcovia bionafty obyčajne produkt ďalej predávajú distribútorom na distribúciu koncovým užívateľom alebo veľkým ropným spoločnostiam, ktoré ju zmiešavajú s minerálnou naftou. 

Väčšina vozidiel v Európskej únii s dieselovými motormi používa zmes minerálnej nafty s bionaftou. Ak podiel bionafty neprekračuje 5 % zmesi motorovej nafty, spotrebiteľov nie je potrebné informovať, že palivo obsahuje bionaftu. Štandardné dieselové motory vozidiel dokážu fungovať so zmesou motorovej nafty, ktorá obsahuje približne 10 % bionafty a niektoré motorové vozidlá dokážu fungovať na bionafte samotnej. Ceny bionafty a minerálnej nafty sú úzko prepojené.  
Účastník konania v Oznámení koncentrácie uvádza, že v súlade s rozhodnutiami EÚ sa minerálna nafta a bionafta môžu považovať za jeden trh, keďže sú vzájomne zastupiteľné. Na účely posúdenia koncentrácie účastník koncentrácie predložil len údaje týkajúce sa bionafty (s vylúčením minerálnej nafty).  
Relevantný geografický trh sa v súlade s rozhodnutiami Európskej Komisie môže podľa účastníka konania považovať aspoň za regionálny trh alebo dokonca za trh v rozsahu EHP. Účastník konania uviedol, že ani na ním navrhnutom najužšom geografickom trhu, ktorý tvorí Poľsko a susedné krajiny, nevznikajú žiadne obavy o hospodársku súťaž. 
ADM aj EO vyrábajú a predávajú bionaftu. Podľa účastníka konania existuje mnoho malých výrobcov. Pre trh s bionaftou je podľa účastníka konania charakteristická značná predimenzovanosť, a to je dôvod, prečo sa aj miestni výrobcovia usilujú o vývoz bionafty do iných krajín. Niekoľko menších firiem vyrábajúcich bionaftu ukončuje svoju činnosť. Bionafta sa predáva najmä ropným spoločnostiam a taktiež veľkoobchodníkom.
EO používa celú svoju produkciu surového oleja na výrobu bionafty. Okrem toho využíva neutralizovaný surový olej od tretích strán na výrobu bionafty. 

Vzhľadom na to, že tak ako je uvedené nižšie, posudzovanou koncentráciou nedochádza v Slovenskej republike k zmenám podmienok hospodárskej súťaže v tejto oblasti, nebolo na posúdenie predmetnej koncentrácie potrebné presnejšie definovať tovarový relevantný trh vzťahujúci sa na vyššie uvedenú oblasť a otázka presného vymedzenia tovarového trhu mohla zostať otvorená. 

Vzhľadom na závery uvedené v tomto rozhodnutí úrad ponechal pre účely tohto prípadu presnú definíciu priestorového relevantného trhu otvorenú a v ďalšej časti sa zaoberal skúmaním dopadov posudzovanej koncentrácie v oblasti dodávok bionafty alternatívne v rozsahu EHP ako aj na regionálnom trhu Poľsko a jeho susedné krajiny. 

(ii) dodávky glycerínu v rozsahu EHP 

Podľa účastníka konania je glycerín vedľajší produkt pri výrobe bionafty. Produkcia surového glycerínu tvorí približne 12 % produkcie bionafty. Surový glycerín ako taký sa nijako špeciálne nepoužíva a pred komerčným predajom je nutná jeho rafinácia. Rafinovaný glycerín sa môže použiť vo farmaceutickom a kozmetickom priemysle, aj mnohých iných odvetviach. Pri akomkoľvek danom použití sa môže glycerínom nahradiť sorbitol, glykoly alebo polyoly.

Účastník konania v Oznámení koncentrácie uviedol, že na základe predchádzajúceho rozhodnutia Európskej komisie by sa mal geografický trh považovať za globálny alebo v rozsahu EHP.

Vzhľadom na to, že tak ako je uvedené nižšie, posudzovanou koncentráciou nedochádza v Slovenskej republike k zmenám podmienok hospodárskej súťaže v tejto oblasti, nebolo na posúdenie predmetnej koncentrácie potrebné presnejšie definovať tovarový relevantný trh vzťahujúci sa na vyššie uvedenú oblasť a otázka presného vymedzenia tovarového trhu mohla zostať otvorená. 

Vzhľadom na závery uvedené v tomto rozhodnutí úrad ponechal pre účely tohto prípadu presnú definíciu priestorového relevantného trhu otvorenú a v ďalšej časti sa zaoberal skúmaním dopadov posudzovanej koncentrácie v oblasti dodávok glycerínu v rozsahu EHP. 

(iii) dodávky šrotu v rozsahu EHP 

Ako vyplýva z Oznámenia koncentrácie zvyšky a rezíduá po šrotovaní semien na extrakciu oleja sú šrot. Šrot sa používa na výrobu krmív pre zvieratá. Medzi jednotlivými druhmi šrotu získavaného z rôznych semien existuje významná miera zameniteľnosti, keďže sú určené na rovnaké použitie a ich ceny sú na seba navzájom naviazané, ako aj na ostatné krmivá, ako sú napríklad zrná, ktoré sa takisto používajú a nahrádzajú šrot v krmivách pre zvieratá. V súlade s predchádzajúcim rozhodnutím Európskej komisie existuje významná zastupiteľnosť na strane dopytu i na strane ponuky, vzájomne prepojené ceny a porovnateľná nutričná hodnota všetkých druhov šrotu. Šrot tiež konkuruje obiliu, takže relevantný trh produktov je v skutočnosti širší ako len trh šrotu.

Na základe predchádzajúceho rozhodnutia Európskej komisie by sa mal geografický trh považovať aspoň za trh v rozsahu celého EHP alebo dokonca eventuálne ešte väčšom rozsahu, pretože šrot je dovážaný do Európskej únie aj z mimoeurópskych krajín.

Vzhľadom na to, že tak ako je uvedené nižšie, posudzovanou koncentráciou nedochádza v Slovenskej republike k zmenám podmienok hospodárskej súťaže v tejto oblasti, nebolo na posúdenie predmetnej koncentrácie potrebné presnejšie definovať tovarový relevantný trh vzťahujúci sa na vyššie uvedenú oblasť a otázka presného vymedzenia tovarového trhu mohla zostať otvorená. 

Vzhľadom na závery uvedené v tomto rozhodnutí úrad ponechal pre účely tohto prípadu presnú definíciu priestorového relevantného trhu otvorenú a v ďalšej časti sa zaoberal skúmaním dopadov posudzovanej koncentrácie v oblasti dodávok šrotu v rozsahu EHP. 

(iv) nákup repkového semena 

Nákup repkového semena je podľa účastníka konania globálnym trhom. Repkové semeno je komodita, s ktorou sa obchoduje celosvetovo a výrobcovia surového oleja nakupujú repkové semeno od dodávateľov po celom svete. Repkové semeno sa do Európy dováža zo Severnej a Južnej Ameriky, Ázie a Austrálie. Najväčší dodávatelia pre Európu pochádzajú z Austrálie a Kanady. V roku 2010 podľa účastníka konania pochádzalo približne 20 % repkového semena skupiny ADM z krajín mimo EHP. Prepravné náklady sa vo veľkej miere prevážia cenovými rozdielmi, ktoré zvýhodňujú neeurópskych producentov s nižšími nákladmi. Obzvlášť oblasti s produkciou zďaleka väčšou, než je miestna šrotovacia kapacita, predávajú repkové semeno v Európe za cenu, ktorá konkuruje cenám európskych producentov. Obchodníci nakupujú globálne podľa rozdielov v cene. Napriek vyššie uvedenému účastník konania ďalej uviedol údaje o predmetnej oblasti v rozsahu EHP, nakoľko ako uvádza v oznámení koncentrácie, nakoľko celosvetové údaje nie sú k dispozícii. 

Vzhľadom na to, že tak ako je uvedené nižšie, posudzovanou koncentráciou nedochádza v Slovenskej republike k zmenám podmienok hospodárskej súťaže v tejto oblasti, nebolo na posúdenie predmetnej koncentrácie potrebné presnejšie definovať tovarový relevantný trh vzťahujúci sa na vyššie uvedenú oblasť a otázka presného vymedzenia tovarového trhu mohla zostať otvorená. 

Vzhľadom na závery uvedené v tomto rozhodnutí úrad ponechal pre účely tohto prípadu presnú definíciu priestorového relevantného trhu otvorenú a v ďalšej časti sa zaoberal skúmaním dopadov posudzovanej koncentrácie v oblasti nákupu repkového semena v rozsahu EHP. 

Dopad koncentrácie na hospodársku súťaž

50)	Podľa ustanovenia § 12 ods. 1 zákona úrad vydá rozhodnutie, že s koncentráciou súhlasí, ak koncentrácia nevytvára, alebo neposilňuje dominantné postavenie, ktorého dôsledkom sú významné prekážky efektívnej súťaže na relevantnom trhu.

51)	Podľa § 8 ods. 1 zákona dominantné postavenie na relevantnom trhu má podnikateľ alebo niekoľko podnikateľov, ktorí nie sú vystavení podstatnej hospodárskej súťaži a ktorí sa vzhľadom na svoju ekonomickú silu môžu správať nezávisle.

52)	Úrad sa zaoberal účinkami posudzovanej koncentrácie, ktoré sa prejavia na tuzemskom trhu. Preto úrad v ďalšej časti skúmal, či uskutočnením posudzovanej koncentrácie nedôjde na území Slovenskej republiky vo vyššie uvedených oblastiach k takým zmenám, ktoré by vytvárali alebo posilňovali dominantné postavenie účastníkov koncentrácie, ktorého dôsledkom môžu byť významné prekážky efektívnej súťaže.

53)	V Oznámení koncentrácie účastník konania predložil údaje o celkovej veľkosti trhov, údaje o predaji účastníkov koncentrácie, ako aj odhady podielov za účastníkov koncentrácie a podnikateľov podľa § 3 ods. 1 písm. a) a b) Vyhlášky. 

54)	Z predložených informácií vyplýva:

a)	rastlinné tuky – regionálny trh

	ADM	EO	
	Trhový podiel (na základe kapacity)	Trhový podiel (na základe kapacity)	
2008	[20-30] %	[0-5] %	
2009	[10-20] %	[0-5] %	
2010	[10-20] %	[0-5] %	

b)	trh so surovými olejmi – v rozsahu EHP 

	ADM	EO	
	Trhový podiel (na základe kapacity)	Trhový podiel (na základe kapacity)	
2008	Nie sú
k dispozícii	Nie sú
k dispozícii	
2009	Nie sú
k dispozícii	Nie sú
k dispozícii 	
2010	[10-20] %	[0-5] %	

c)	trh s rafinovanými olejmi vo veľkom – v rozsahu EHP 

	ADM	EO	
	Trhový podiel (na základe kapacity)	Trhový podiel (na základe kapacity)	
2008	[10-20] %	[0-5] %	
2009	[10-20] %	[0-5] %	
2010	[10-20] %	[0-5] %	

d)	balené rafinované oleje – regionálny trh 

	ADM	EO	
	Trhový podiel (na základe kapacity)	Trhový podiel (na základe kapacity)	
2008	[5-10] %	[0-5] %	
2009	[5-10] %	[0-5] %	
2010	[5-10] %	[0-5] %	

e)	trh s bionaftou – v rozsahu EHP 

	ADM	EO	
	Trhový podiel (spotreba)	Trhový podiel (spotreba)	
2008	[0-5] %	[0-5] %	
2009	[5-10] %	[0-5] %	
2010	[5-10] %	[0-5] %	

f)	trh s glycerínom – v rozsahu EHP 

	ADM	EO	
	Trhový podiel (spotreba)	Trhový podiel (spotreba)	
2008	[0-5] %	[0-5] %	
2009	[0-5] %	[0-5] %	
2010	[0-5] %	[0-5] %	

g)	trh so šrotom – v rozsahu EHP 

	ADM	EO	
	Trhový podiel (na základe kapacity)	Trhový podiel (na základe kapacity)	
2008	[10-20] %	[0-5] %	
2009	[10-20] %	[0-5] %	
2010	[10-20] %	[0-5] %	

h)	trh s nákupom repkového semena – v rozsahu EHP, celosvetové údaje nie sú k dispozícii 

	ADM	EO	
	Trhový podiel (nákup)	Trhový podiel (nákup)	
2008	[5-10] %	Nie sú
k dispozícii 	
2009	[5-10] %	Nie sú
k dispozícii 	
2010	[5-10] %	[0-5] %	

Zdroj: Interné odhady účastníka konania
Odhady založené na kapacite obsahujú externú kapacitu určenú pre relevantný geografický trh a odpočítavajú internú kapacitu určenú pre iný ako relevantný geografický trh.

[...] – Obchodné tajomstvo účastníka konania – odhad trhových podielov účastníkov koncentrácie a odhadovaná kapacita

55)	V Oznámení koncentrácie účastník konania tiež predložil odhady podielov na trhu jednotlivých konkurentov. Odhady trhových podielov konkurentov sú uvedené na základe kapacity. 

a)	rastlinné tuky –regionálny trh

Z Oznámenia koncentrácie vyplýva, že hlavnými konkurentmi pre dodávky rastlinných tukov v regióne zahŕňajúcom Slovensko sú AAK, Cargill, Fuji, Palma a Wilmar. V rámci stredného a východného regiónu (Poľsko, Nemecko, Slovensko, Česká republika, Rakúsko, Lotyšsko, Ukrajina, Litva, Estónsko) uviedol účastník konania odhady podielov dodávok tak, ako sú v tabuľke.

[...]	[20-30] %	
ADM	[10-20] %	
[...]	[10-20]%	
[...]	[5-10] %	
[...]	[5-10] %	
[...]	[0-5] %	
[...]	[5-10] %	
[...]	[0-5] %	
[...]	[0-5] %	
[...]	[0-5] %	
[...]	[0-5] %	
Elstar	[0-5] %	
[...]	[0-5] %	
[...]	[0-5] %	
[...]	[0-5] %	
[...]	[0-5] %	

b)	trh so surovými olejmi – v rozsahu EHP 

[...]	[10-20] %	
[...]	[10-20] %	
[...]	[5-10] %	
[...]	[0-5] %	
[...]	[0-5] %	
[...]	[0-5] %	
[...]	[0-5] %	
ADM	[10-20] %	
Elstar	[0-5] %	
EEA Ostatní	[20-30] %	
Čistý dovoz	[10-20] %	
c)	trh s rafinovanými olejmi vo veľkom – v rozsahu EHP 

[...]	[10-20] %	
[...]	[10-20] %	
ADM	[10-20] %	
[... ]	[10-20] %	
[...]	[0-5] %	
[...]	[0-5] %	
[...]	[0-5] %	
[... ]	[0-5] %	
[...]	[0-5] %	
[... ]	[0-5] %	
[...]	[0-5] %	
[...]	[0-5] %	
[...]	[0-5] %	
[...]	[0-5] %	
[... ]	[0-5] %	
[...]	[0-5] %	
[...]	[0-5] %	
Elstar	[0-5] %	
Ostatní	[30-40] %	

d)	trh balených rafinovaných olejov –regionálny trh

Nezávislí producenti	[30-40] %	
[...]	[10-20] %	
[...]	[10-20] %	
[...]	[5-10] %	
ADM	[5-10] %	
[...]	[0-5] %	
[...]	[0-5] %	
[...]	[0-5] %	
[...]	[0-5] %	
[...]	[0-5] %	
[...]	[0-5] %	
[...]	[0-5] %	
Elstar	[0-5] %	
[...]	[0-5] %	
[...]	[0-5] %	
[...]	[0-5] %	
[...]	[0-5] %	
[...]	[0-5] %	
[...]	[0-5] %	

e)	trh s bionaftou – regionálny trh

Nezávislí Producenti	[40-50] %	
ADM	[5-10] %	
[...]	[0-5] %	
[...]	[0-5] %	
[...]	[0-5] %	
[...]	[0-5] %	
[...]	[0-5] %	
[...]	[0-5] %	
[...]	[0-5] %	
[...]	[0-5] %	
[... ]	[0-5] %	
[... ]	[0-5] %	
[...]	[0-5] %	
[...]	[0-5] %	
Elstar Oils S.A. / Biopaliwa S.A. ]	[0-5] %	
[...]	[0-5] %	
[... ]	[0-5] %	
[...]	[0-5] %	
[...]	[0-5] %	
[...]	[0-5] %	
[...]	[0-5] %	
[...]	[0-5] %	
[...]	[0-5] %	
[...]	[0-5] %	
[...]	[0-5] %	
[...]	[0-5] %	
[...]	[0-5] %	
[...]	[0-5] %	
[...]	[0-5] %	
[...]	[0-5] %	
[...]	[0-5] %	
[...]	[0-5] %	
[...]	[0-5] %	
[...]	[0-5] %	

f)	trh s glycerínom – v rozsahu EHP 

[...]	[5-10] %	
ADM Total	[0-5] %	
[... ]	[0-5] %	
[... ]	[0-5] %	
[... ]	[0-5] %	
[...]	[0-5] %	
[...]	[0-5] %	
[...]	[0-5] %	
[... ]	[0-5] %	
[... ]	[0-5] %	
[...]	[0-5] %	
[...]	[0-5] %	
[... ]	[0-5] %	
[... ]	[0-5] %	
[...]	[0-5] %	
[... ]	[0-5] %	
[...]	[0-5] %	
[...]	[0-5] %	
[...]	[0-5] %	
[...]	[0-5] %	
Elstar	[0-5] %	
Ostatní	[30-40] %	
Kapacita výrobcov iných produktov ako biodiesel	[40-50] %	

g)	trh so šrotom – v rozsahu EHP 

[...]	[10-20] %	
[...]	[5-10] %	
[...]	[0-5] %	
[...]	[0-5] %	
[...]	[0-5] %	
[...]	[0-5] %	
[...]	[0-5] %	
ADM	[10-20] %	
Elstar	[0-5] %	
EHP Ostatní	[10-20] %	
Čistý dovoz	[40-50] %	

[...] - Obchodné tajomstvo účastníka konania – konkurenti a odhad trhových podielov konkurentov

h)	trh s nákupom repkového semena 

Účastník konania v Oznámení koncentrácie a jeho doplnení uviedol, že nemá informácie, ktoré by mu umožnili odhadnúť podiel svojich konkurentov. Pretože však nákup repkového semena je spojený so šrotovacou kapacitou, podiely konkurentov na trhu so šrotom môžu byť podľa účastníka konania použité ako hrubý odhad tiež pre tento trh. 

56)	Ako je uvedené vyššie, ani Skupina EO, ani Skupina ADM nemá na území Slovenskej republiky žiadnu dcérsku spoločnosť. Na území Slovenskej republiky sa podľa oznamovateľa pôsobia obaja účastníci koncentrácie iba v oblasti dodávok rastlinných tukov, pričom predaj uskutočňujú prostredníctvom dovozu. Zároveň z Oznámenia koncentrácie vyplýva, že EO uskutočnila len zanedbateľný predaj na území Slovenskej republiky v roku 2010, ktorý predstavoval len [.....] metrických ton. To sa rovná približne [.....] nákladným vozidlám tukov, ktoré skupina EO v roku 2010 predala v Slovenskej republike, pričom išlo o predaj [.............................................................................]. – [...] Obchodné tajomstvo účastníka koncentrácie – množstvo a spôsob predaja na území Slovenskej republiky

57)	Vychádzajúc z vyššie uvedeného, najmä zo skutočnosti, že účastníci koncentrácie boli pred uskutočnením koncentrácie a naďalej aj budú po jej uskutočnení vystavení podstatnej súťaži a vzhľadom na svoju ekonomickú silu sa nebudú môcť správať nezávisle, úrad konštatuje, že predmetná koncentrácia nevytvára alebo neposilňuje dominantné postavenie žiadneho z účastníkov predmetnej koncentrácie na relevantných trhoch vo vyššie uvedených oblastiach, ktorého dôsledkom sú významné prekážky efektívnej hospodárskej súťaže na týchto trhoch. 

58)	Po preskúmaní a komplexnom vyhodnotení všetkých získaných podkladov a informácií, úrad teda dospel k záveru, že posudzovaná koncentrácia nevytvorí alebo neposilní dominantné postavenie účastníkov koncentrácie, ktorého dôsledkom sú významné prekážky efektívnej hospodárskej súťaže na vymedzených trhoch v Slovenskej republike.

59)	Vzhľadom na uvedené úrad rozhodol podľa § 12 ods. 1 zákona.

60)	Podľa § 12 ods. 8 zákona, rozhodnutie podľa § 12 ods. 1 až 3 zákona sa vzťahuje aj na obmedzenia súťaže, ktoré s koncentráciou priamo súvisia a sú nevyhnutné na jej uskutočnenie. 

61)	V súlade s § 33 zákona úrad listom číslo 3734/PMÚ SR/2011 zo dňa 28.09.2011 vyzval účastníka správneho konania prostredníctvom jeho splnomocneného právneho zástupcu pred vydaním rozhodnutia v predmetnej veci, aby sa ústne alebo písomne vyjadril k jeho podkladom a k spôsobu ich zistenia, prípadne aby navrhol jeho doplnenie.

62)	Účastník správneho konania prostredníctvom splnomocneného právneho zástupcu podaním zaevidovaným úradom pod číslom  3803/2011 doručenom úradu dňa 05.10 uviedol, že nemá výhrady k podkladom pre vydanie rozhodnutia ani k spôsobu ich zistenia. Zároveň týmto listom vyznačil niektoré skutočnosti uvedené v liste úradu č. 3734/PMÚ SR/2011 zo dňa 28.09.2011 ako obchodné tajomstvo, ktoré úrad vyznačil.

63)	Na základe vyššie uvedených skutočností úrad rozhodol tak, ako je uvedené vo výroku tohto rozhodnutia.

P o u č e n i e :

Podľa § 34 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu môže byť podaný rozklad Rade Protimonopolného úradu Slovenskej republiky prostredníctvom Protimonopolného úradu, odboru koncentrácií, Drieňová 24, 826 03 Bratislava, v lehote 15 dní odo dňa jeho doručenia. Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

Mgr. Daniela Lukáčová	  	 
     riaditeľka odboru koncentrácií		

Rozhodnutie sa doručuje:

JUDr. Alexandr César
advokát advokátskej kancelárie Baker & McKenzie, v.o.s. 
Klimentská 46
110 02 Praha 
Česká republika